Genpei karas
Genpei karas (源平合戦), trukęs nuo 1180 iki 1185 m., buvo Heian laikotarpio karinis konfliktas tarp Minamoto ir Taira klanų, baigęsis Tairos klano pralaimėjimu ir Kamakuros šiogunato įkūrimu 1192 m. Karo pavadinimas kilęs nuo Minamoto ir Taira klanų pavadinimų heroglifų alternatyvaus skaitymo. Japoniškai dar žinomas Jishō-Juei karo (治承寿永の乱; Jishō-Juei no ran) pavadinimu, nes tai to meto imperatorių valdymo erų pavadinimai . Karas kilo po Taira klano organizuoto perversmo 1179 m. ir Minamoto prieš juos pradėto sukilimo 1180 m. Pirmasis Udži mūšis vyko prie pat Kioto ir laikomas penkerių metų karo pradžia.